**Շրի Լանկա** (սանսկրիտ՝ श्री लङ्का, *փառահեղ, օրհնված տարածք*), կղզի Հնդկական օվկիանոսում։ Շրի Լանկայի Դեմոկրատական Սոցիալիստական Հանրապետության խոշորագույն կղզին։

Կղզու մակերեսը կազմում է 65 610 կմ², ամենաբարձր կետը Պիդուրուտալագալա լեռն է, որն ունի 2524 մետր բարձրություն։

Շրի Լանկայի արևմուտքը առանձնացված է Հնդոստա Պոլկսիմ նեղուցով, Փոլքի և Մանարյան ծոցերով։ Նախկինում, մինչև 15-րդ դարը կղզին մայրցամաքի հետ կապված էր պարանոցով, սակայն, 1481 թվականի ուժեղ երկրաշարժից հետո կղզին մայրցամաքին կապող պարանոցը «փլուզվեց»։

Կղզու հյուսիսային և արևմտյան կողմերը սահմանակից են Բենգալյան ծոցին։

Մինչև 1972 թվականը պաշտոնապես անվանվել է **Ցեյլոն** կղզի (սանսկրիտ՝ सिंहल द्वीप «Սինխալա դվիպա», *սինգալների կղզի*)։

Գետեր
-----

Կղզու խոշորագույն գետը՝ Մահավելի-Գանգեսը, հոսում է կղզու կենտրոնական մասում և հյուսիս-արևմուտք, դեպի Բենգալյան ծոց։ Այլ խոշոր գետեր են Կելաանին, Կալուն, Արուվի-Արուն։

Ծոցեր
-----

Կղզու ծոցերի մեծամասնությունը տեղակայված են հյուսիսարևելյան և հյուսային ափերում, որոնցից խոշորագույնը Ջաֆֆնա ծովածոցն է, ինչպես նաև կղզում ամենամեծն է նույնանուն թերակղզին։

Պուտտալամ քաղաքից մինչև Պոտտուվիլ քաղաքն ընկած տարածքի ծոցերն են. Դուտի ծովածոցը, Փոլք ծովախորշը, Ջաֆնա ծովածոցը, Կոկկիլայը, Կոդդիայար ծովախորշը, Պերիյա-Կալապուվա ծովածոցը, Կարայ-Կալապուն, Տանդիադի-Կալապուն, Կոմարի-Կալապու։

Կղզիներ և թերակղզիներ
---------------------

Շրի Լանկայի ամենամեծ թերակղզին Ջաֆֆան է, որը տեղակայված է կղզու հյուսիսում։

Շրի Լանկայի ափին կան բազմաթիվ փոքր կղզիներ, որոնք հիմնականում պատկանում են Փոլքի նեղուցին և Մանարսյան ծոցին։ Դրանքից են Անալայտիվուն, Կարայտիվուն, Էլուվայտուվուն, Մանդայտիվուն, Պալետիվուն, Վելանայը, Էրումայտիվուն, Կակկատիվուն, Մանարը, Պուլյանտիվուն, Կալլիադիտիվուն։

Բնակչություն
------------

Շրի Լանկայի բնակչության լեզվական և կրոնական խմբերի աշխարհագրական բաշխումը ըստ 1981 թվականի մարդահամարի տվյալների:
Բնակչության թիվը կազմում է 20 277 597 մարդ (2012)։

Սինգալները կազմում են 74,88 %-ը, տամիլները՝ բնակչության 11,2 %-ը, հիմնականում հյուսիսային և արևելյան շրջաններում։ Շրի Լանկայում ապրում են նաև լանկիյան մավրեր (լարակալլաներ՝ արաբների ժառանգներն են), որոնք կազմում են 9,2 %, բյուրգերներ (սերունդներ եվրոպացիների հետ խառնամուսնություններից)՝ մոտ 0,3 %, վեդդներ (կղզու հնագույն բնակչության ժառանգներն են)՝ մոտ հազար մարդ։

Բնակչության 70,19 %-ը (հիմնականում սինգալները), դավանում են բուդդիզմ (հիմնականում Թհերավադա), 12,61 %-ը հինդուիզմ (տամիլները), 9,71 %-ը՝ իսլամ, 7,45 %-ը՝ քրիստոնեություն։

Քրիստոնյաների 82 %-ը կաթոլիկ են, մնացածը՝ անգլիականներ, իսկ մյուսները՝ բողոքականներ։

Ծանոթագրություններ
------------------

1. ↑  Sri Lanka - The World Factbook
2. ↑  "Sri Lanka Census of Population and Housing, 2011 – Population by Ethnicity" (PDF). Department of Census and Statistics, Sri Lanka. 2012 թ․ ապրիլի 20. Արխիվացված է the original (PDF) 2013 թ․ փետրվարի 10-ին. Retrieved 2017 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Sri Lanka". *International Religious Freedom Report 2007*. Bureau of Democracy, Human Rights, and Labor. 2007 թ․ սեպտեմբերի 14. Արխիվացված է the original 2013 թ․ փետրվարի 10-ին. Retrieved 2017 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Theravada: Buddhism in Sri Lankan". Buddhanet.net. Արխիվացված է the original 2013 թ․ փետրվարի 10-ին. Retrieved 2017 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Sri Lanka Census of Population and Housing, 2011 – Population by Religion" (PDF). Department of Census and Statistics, Sri Lanka. 2012 թ․ ապրիլի 20. Արխիվացված է the original (PDF) 2013 թ․ փետրվարի 10-ին. Retrieved 2017 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Sri Lanka – Christianity". Mongabay. Արխիվացված է the original 2013 թ․ փետրվարի 10-ին. Retrieved 2017 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | NKC: ge229696 |

 |